অ্যানড্রয়েড (অপারেটিং সিস্টেম)
২০১০ সালে গুগল তাদের গুগল নেক্সাস সিরিজের স্মার্টফোন ছাড়ে, যা অ্যানড্রয়েড চালিত স্মার্টফোন এবং ট্যাবলেট সিরিজের নাম এবং প্রস্তুত করা হয় অংশীদারিত্বের মাধ্যমে। এইচটি গুগলের সাথে মিলে প্রথম নেক্সাস স্মার্টফোন তৈরি করে যা ছিল নেক্সাস ওয়ান। গুগল তারপর থেকেই এই সিরিজের ডিভাইস ডেভেলপ করে এসেছে, যেমন—নেক্সাস ৫ তৈরী করে এলজি, নেক্সাস ৭ (ট্যাবলেট) তৈরী করে আসুস। গুগল তাদের নেক্সাস ধারার যন্ত্রটি ছাড়ে মূলত অ্যানড্রয়েডের একেবারে মূল ধারার পণ্য হিসেবে। কারণ এটি একেবারে নতুন, হালনাগাদকৃত ও উন্নীত অপারেটিং সিস্টেম, সফটওয়্যার ও হার্ডওয়্যারের বৈশিষ্ট্য সংযুক্ত করে ছাড়া হয়।
নোকিয়া এক্স
নোকিয়া এক্স () নোকিয়া কর্তৃক তৈরিকৃত একটি স্বল্প মূল্যের স্মার্টফোন। এই ফোনটিকে ২০১৪ সালের ২৪ ফেব্রুয়ারি নতুন নোকিয়া এক্স ফ্যামিলির অংশ হিসেবে অবমুক্ত করা হয়। নোকিয়া এক্স এনড্রয়েডের রুপান্তরিত সংস্করনে চলে। এতে গুগলের পরিবর্তে রয়েছে নোকিয়া এবং মাইক্রোসফটের অ্যাপ্লিকেশন ও সেবা। নোকিয়া এক্সে উইন্ডোজ ফোন এবং নোকিয়ার আশা প্ল্যাটফর্মের সাথে সাদৃশ্যপূর্ণ কিছু বৈশিষ্ট্য রয়েছে।